KUNSILL TA' L-UNJONI EWROPEA P/07/100 Brussell, 20 ta' Novembru 2007 Dikjarazzjoni mill-Presidenza f'isem l-Unjoni Ewropea dwar id- detenzjonijiet fir-Repubblika tal-Ġżejjer Fiġi L-Unjoni Ewropea tibqa' preokkupata dwar is-sitwazzjoni interna fir-Repubblika tal- Gżejjer Fiġi u b'mod partikolari dwar rapporti ta' detenzjonijiet effettwati mill-awtoritajiet tal-Fiġi rigward komplott allegat kontra membri tal-Gvern Interim tal-Fiġi. F'dan il-kuntest, il-Presidenza ta' l-Unjoni Ewropea: - tħeġġeġ lill-Gvern interim biex jiżgura li jkunu rrispettati l-Istat tad-Dritt u l-legalità; - bi preokkupazzjoni tinnota l-abbużi allegati effettwati mill-Militar u mill-Pulizija fuq dawk arrestati minħabba s-suspett li kkomplottaw li jwaqqgħu l-gvern. L-UE ssejjaħ lill- Gvern Interim tal-Fiġi biex jirrispetta d-drittijiet tal-bniedem ta' kulħadd fil-Fiji; - tħeġġeġ lill-Gvern Interim tal-Fiġi biex iwettaq investigazzjoni eżawrjenti rigward dawn l-allegati abbużi tad-drittijiet tal-bniedem f'konformità ma' l-impenji tiegħu lill-UE magħmulin fi Brussell fit-18 ta' April, bħala parti mill-konsultazzjonijiet skond l-Artikolu 96 tal-Ftehim ta' Sħubija AKP-UE. Il-Pajjiżi Kandidati t-Turkija, il-Kroazja*, u dik li kienet ir-Repubblika Jugoslava tal- Maċedonja*, il-Pajjiżi tal-Proċess ta' Stabbilizzazzjoni u Assoċjazzjoni u kandidati potenzjali l-Albanija, il-Bosnja-Ħerzegovina, il-Montenegro, is-Serbja, u l-pajjiżi ta' l- EFTA, membri taż-Żona Ekonomika Ewropea, l-Islanda, il-Liechtenstein u n-Norveġja, kif ukoll l-Ukraina, ir-Repubblika tal-Moldova, l-Armenja, l-Azerbajġan u l-Ġeorġja jallinjaw ruħhom ma' din id-dikjarazzjoni. Il-Kroazja u dik li kienet ir-Repubblika Jugoslava tal-Maċedonja jibqgħu jagħmlu parti mill-Proċess ta' Stabbilizzazzjoni u Assoċjazzjoni.
Extracted from Dikjarazzjoni_mill-Presidenza_f_isem_l-Unjoni_Ewropea_dwar_id-detenzjonijiet_fir-Repubblika_tal-__ejjer_Fi_i.pdf